**Mbevukiso ku suka eka Xibalo xa le Afrika-Dzonga eka Phenxeni na Malinghena ya Anyuwithi**

Xana i yini?

Matiko mo tala ma sindzisa xibalo eka malinghena ya misava leyi horiweke hi mutshami wa tiko ku katsa na malinghena leyi horiweke hi lava nga riki vatshami eka malinghena leyi horiweke laha tikweni. Kwalaho, un'wana a nga hakerisiwa xibalo hi kambirhi hikuva a nga hakerisiwa xibalo etikweni ra vutshamo ku katsa na le tikweni ra xihlovo laha malinghena yi nga horiwa eka rona. Matiko man'wana ma na mitwanano ku papalata hakeriso wa xibalo hikambirhi. Hi ntolovelo mitwanano leyi yi vula leswaku malinghena ya ntumbuluko wo karhi yi ta hakerisiwa xibalo ntsena eka rin'we ra matiko mambirhi kumbe yi nga hakerisiwa eka matiko hamambirhi naswona tiko ra vutshamo ri ta pfumelela xikweleti xa xibalo lexi sindzisiweke hi tiko ra xihlovo. Afrika-Dzonga ri na mitwanano na matiko mo hlaya ku sivela hakeriso wa xibalo hi kambirhi.

Xana i xa va mani?

Loyi a nga riki mutshami, loyi a nga riki mutshami wa xibalo wa Afrika-Dzonga no amukela malinghena ku suka eka xihlovo eAfrika-Dzonga u fanele ku endla xikombelo xa mbevukiso ku suka eka xibalo xa le Afrika-Dzonga no amukela malinghena ku suka eka xihlovo eAfrika-Dzonga no lava ku endla xikombelo xa xileriso eka mbevukiso ku suka eka xibalo xa le Afrika-Dzonga eka malinghena ya phenxeni na anyuwithi (ku nga katsiwi mali yo tala hi nkarhi wun'we) kumbe loyi a lavaka vuyiselo wa mali wa xibalo lowu khomiweke hi ku ya hi Nawu wa Xibalo xa Malinghena Nomboro 58 wa 1962 (Nawu). Xikombelo xi fanele xi va hi ku ya hi Ntwanano wa Mbhariso Kambirhi (DTA) lowu nga kona exikarhi ka Afrika-Dzonga na tiko ra vutshamo ra la nga riki mutshami.

U endla njhani xikombelo xa xileriso?

U nga endla xikombelo xa xileriso loko u ringanerile tanihi la nga riki mutshami. Landzelela magoza lama ku endla xikombelo:

* U nga endla xikombelo xa xileriso xa mbevukiso wo khoma Xibalo xa Mutirhi ku suka eka phenxeni na anyuwithi ya wena hi ku tata RST01 - Xikombelo hi loyi a nga riki Mutshami eka Xileriso xa Mbevukiso ku suka eka Xibalo xa le Afrika-Dzonga eka Phenxeni na Tianyuwithi hi ku ya hi DTA.
* RST01 leyi tatiweke hi ntalo no sayiniwa yi fanele yi imeyileriwa eka contactus@sars.gov.za.
* Hofisi ya xibalo etikweni ra vutshamo ri fanele ri tiyisisa eka RST01 leswaku munhu i mutshami wa tiko rero hi ku ya hi DTA exikarhi ka Afrika-Dzonga na tiko ra vutshamo.
* Tixedulu eka RST01 ti fanele ti tatiwa hi ntalo.
* Laha DTA yi pfumelelaka tiko ra xihlovo (eka xiyimo lexi Afrika-Dzonga) ku ka ri nga khumbeki Vumbhoni lebyi nga riki ku tlula lembe. Xikombiso xa vumbhoni xi nga va nhlahluvo (etikweni ra vutshamo) laha malinghena yi kombisiweke.

Vutirhiseki bya xileriso

Ku sukela hi lembe ra nhlahluvo ra 2024, nkarhi wa ntirhiseko wa mbevukiso ku suka eka xileriso xa xibalo xa le Afrika-Dzonga wu cinciwile ku va wu tirhiseka eka nkarhi wa malembe manharhu.

Valawuri va Nkwama wa Rhithayamente na / kumbe Vanyikandzindzakhombo va nkarhi wo leha va **fanele ku** **tiyisisa leswaku**:

* Muhakelaxibalo u nyika Valawuri va Nkwama wa Rhithayamente na / kumbe Vanyikandzindzakhombo va nkarhi wo leha setifikheti ya vutshamo ya lembe rin'wana na rin'wana, na
* leswaku ndhawu ya vutshamo yi tshama yi fana eka nkarhi wa vutirhiseki bya xileriso.

Laha muhakelaxibalo a cinceke vutshamo ku ya eka vulawuri bya xibalo handle ka byin'we mayelana na xileriso lexi humesiweke, xileriso xi va xi nga ha **tirhiseki hi ndlela leyi tiendlekelaka** ku sukela hi siku ra cinco.

Xikombelo xa xileriso ri nga ariwa rini?

Xikombelo xa xileriso xi nga ariwa loko:

* RST01 xi nga helelangi.
* Hofisi ya xibalo etikweni ra vutshamo a yi sayinangi no gandla RST01.
* Siku ra xitempe eka hofisi ya xibalo xi tlula lembe hi vukhale.
* Timhaka ta xibalo ta loyi a nga riki mutshami (loyi a tsarisiweke eAfrika-Dzonga eka swikongomelo swa Xibalo xa Malinghena) a ti fambi hi ndlela.
* Vumbhoni bya leswaku malinghena ya phenxeni na anyuwithi (lebyi kombisiweke tanihiloko byi katsiwile eka malinghena eka nhlahluvo wa tiko ra vutshamo), a byi kombisiwangi.
* Vuxokoxoko byo engetelela lebyi komberiweke a byi rhumeriwangi.
* Loko, hi ku ya hi nawu wa laha kaya wa le Afrika-Dzonga na DTA, Afrika-Dzonga yi na mfanelo wo khoma xibalo.

**Xitsundzuxo xa Nkoka:** Laha Xibalo xa Vatirhi xi khomiwile hi ndlela yo hoxeka ku suka eka phenxeni na/kumbe anyuwithi ya loyi a nga riki mutshami, hi ku ya hi DTA exikarhi ka Afrika-Dzonga na tiko ra vutshamo, vuyiselo wa mali wu nga komberiwa.

U kombela njhani vuyiselo wa mali?

Xo sungula, loyi a nga riki mutshami u fanele a tsariseriwile eAfrika-Dzonga eka swikongomelo swa Xibalo. Mayelana na vuxokoxoko hi xitalo leswaku u titsarisela njhani tanihi muhakelaxibalo, tlilika laha.  Landzelela magoza lama ku endla xikombelo xa vuyiselo wa mali:

* Ntlheriso wa Xibalo xa Malinghena (ITR12) wu fanele wu tatiwa no rhumeriwa eka lembe ra nhlahluvo leri faneleke. Leri i goza ro sungula leri pfumelelaka SARS ku vuyisela mali eka Xibalo xa Vatirhi lexi khomiweke ku suka eka phenxeni na/kumbe anyuwithi.
* Khopi ya IRP5 - Setifikheti ya Xibalo xa Vatirhi, leyi humesiweke hi nkwama lowu nga na vutihlamuleri byo khoma Xibalo xa Vatirhi, u fanele ku va u ri na yona.
* ITR12 leyi tatiweke yi nga rhumeriwa:
	+ Tirhisa eFiling, loko u titsariserile. Loko u nga titsariselangi, landzelela magoza lama mo olova.
	+ Kumbe u thola muyimelamuhakelaxibalo eSA ku rhumela ITR12 ematshanwini ya wena. TPPOA - Papila ra Xinawu ra Vuyimeri ro Hlawuleka ri fanele ri tatiwa ku kotisa muyimeri ku tirhana na SARS ematshan'wini ya wena.

**Xitsundzuxo xa Nkoka:** Xiletelo lexi Koxometiweke xa ITR12 eka Vanhu xa kumeka ku ku pfuneta eku tateni no rhumela ntlheriso wa wena. U komberiwa ku lemuka leswaku rhumelo wa ITR12 a wu endli xipimelo xo tumbuluxa vuyiselo wa mali xikan'wekan'we. Kwalaho, ITR12 yi nga hlawuleriwa oditi naswona loko yi nga hlawuleriwangi, eku amukeriweni ka Xitiviso xa Nhlahluvo (ITA34) nkaneto wu fanele wu vikiwa eka 80 wa masiku ma bindzu ku sukela eka siku ra nhlahluvo.

* Ku kotisa SARS ku pfuxeta nhlahluvo wa wena no tumbuluxa xikweleti (vuyiselo wa mali) eka akhawunti ya wena, rhumela matsalwa lama landzelaka mo seketela loko u vika nkaneto wa wena kumbe loko u hlawuleriwile oditi:
	+ RST02 leyi tatiweke hi ku hetiseka - Xikombelo xa Loyi a nga riki Mutshami xa Vuyiselo wa mali ku suka eka Xibalo xa le Afrika-Dzonga xa Phenxeni na/kumbe Tianyuwithi hi ku ya hi Ntwanano wa Mbhariso Kambirhi naswona matsalwa hinkwawo lama faneleke lama longoloxiweke xik. xitatimende xa le bangi, vumbhoni bya vutshamo, tsalwa ra ID, na swin'wana.
	+ Khopi ya IRP5 - Setifikheti ya Xibalo ya Mutirhi
	+ Tsalwa rihi na rihi leri tirhisiweke ku tata ITR12.
	+ Vumbhoni bya malinghena leyi katsiweke eka malinghena. Vumbhoni byi fanele byi nga tluli lembe rin'we hi vukhale.

Xana vuyiselo wa mali wu nga ariwa rini?

Xikombelo xa vuyiselo wa mali xi nga ariwa laha:

* Hi ku ya hi nawu wa laha kaya wa le Afrika-Dzonga na DTA, Afrika-Dzonga yi na mfanelo wo khoma xibalo.
* RST02 a yi helelangi.
* Matsalwa lama faneleke ku hetisisa xikombelo, a ma nyiketiwangi. Matsalwa tanihileswi ma longoloxiweke ek RST02:
	+ Khopi leyi gandliweke ya xitatimende xa le bangi (pheji ro sungula ntsena) - ri fanele ri kombisa vuxokoxoko bya le bangi
	+ Vumbhoni bya adirese ya vutshamo; na
	+ Khopi ya tlilayente ya ID/Phasipoto
* Hofisi ya vumbhoni eka tiko ra vutshamo a ri sayinangi no gandla RST02.
* Siku ra xitempe eka hofisi ya xibalo xi tlula lembe hi vukhale.
* Timhaka ta xibalo ta la nga riki mutshami a ti fambi hi ndlela.
* Vumbhoni bya leswaku malinghena ya phenxeni na anyuwithi (lebyi kombisiweke tanihiloko byi katsiwile eka malinghena eka nhlahluvo wa tiko ra vutshamo), a byi kombisiwangi.
* Vuxokoxoko byihi na byihi byo engetelela lebyi komberiweke a byi rhumeriwangi.